CELEX: 31999D0853
Language: el
Date: 1999-12-06 00:00:00
Title: 1999/853/ΕΚ: Απόφαση του Συμβουλίου, της 6ης Δεκεμβρίου 1999, για τις αρχές, τις προτεραιότητες, τους ενδιάμεσους στόχους και τους όρους που περιέχονται στην εταιρική σχέση για την προσχώρηση της Δημοκρατίας της Σλοβακίας

Avis juridique important

|

31999D0853

1999/853/ΕΚ: Απόφαση του Συμβουλίου, της 6ης Δεκεμβρίου 1999, για τις αρχές, τις προτεραιότητες, τους ενδιάμεσους στόχους και τους όρους που περιέχονται στην εταιρική σχέση για την προσχώρηση της Δημοκρατίας της Σλοβακίας  

Επίσημη Εφημερίδα αριθ. L 335 της 28/12/1999 σ. 0022 - 0028

ΑΠΟΦΑΣΗ ΤΟΥ ΣΥΜΒΟΥΛΙΟΥτης 6ης Δεκεμβρίου 1999για τις αρχές, τις προτεραιότητες, τους ενδιάμεσους στόχους και τους όρους που περιέχονται στην εταιρική σχέση για την προσχώρηση της Δημοκρατίας της Σλοβακίας(1999/853/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 622/98 του Συμβουλίου, της 16ης Μαρτίου 1998, σχετικά με τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησης(1), ιδίως το άρθρο 2,την πρόταση της Επιτροπής,Εκτιμώντας τα ακόλουθα:(1) το Ευρωπαϊκό Συμβούλιο του Λουξεμβούργου όρισε ότι η εταιρική σχέση για την προσχώρηση αποτελεί νέο μέσο και το βασικό χαρακτηριστικό της ενισχυμένης προενταξιακής στρατηγικής·(2) ο κανονισμός (ΕΚ) αριθ. 622/98 ορίζει ότι το Συμβούλιο αποφασίζει με ειδική πλειοψηφία, μετά από πρόταση της Επιτροπής, για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται σε κάθε εταιρική σχέση για την προσχώρηση, που υποβάλλεται σε κάθε υποψήφια χώρα, καθώς και για τις απαιτούμενες σημαντικές προσαρμογές της·(3) η συνδρομή της Κοινότητας προϋποθέτει την εκπλήρωση ουσιαστικών όρων, ειδικότερα την τήρηση των δεσμεύσεων που περιέχονται στις ευρωπαϊκές συμφωνίες και την πρόοδο όσον αφορά την τήρηση των κριτηρίων της Κοπεγχάγης· στην περίπτωση που δεν πληρούται κάποιος σημαντικός όρος, το Συμβούλιο μπορεί, με ειδική πλειοψηφία μετά από πρόταση της Επιτροπής, να αποφασίζει τη θέσπιση των κατάλληλων μέτρων σχετικά με κάθε προενταξιακή συνδρομή·(4) το Ευρωπαϊκό Συμβούλιο του Λουξεμβούργου αποφάσισε ότι η εφαρμογή της εταιρικής σχέσης για την προσχώρηση και η πρόοδος σχετικά με την υιοθέτηση του κεκτημένου θα εξετάζονται στο πλαίσιο των οργάνων των ευρωπαϊκών συμφωνιών·(5) η περιοδική έκθεση της Επιτροπής για το 1999 περιέχει αντικειμενική ανάλυση σχετικά με την προετοιμασία της Δημοκρατίας της Σλοβακίας για την προσχώρηση και καθορίζει ορισμένους τομείς προτεραιότητας όπου απαιτείται περαιτέρω προσπάθεια·(6) προκειμένου να προετοιμαστεί για την προσχώρηση, η Δημοκρατία της Σλοβακίας θα πρέπει να αναπροσαρμόσει το εθνικό της πρόγραμμα για την υιοθέτηση του κεκτημένου· στο εν λόγω πρόγραμμα θα πρέπει να καθορίζεται χρονοδιάγραμμα επίτευξης των προτεραιοτήτων και εκπλήρωσης των ενδιαμέσων στόχων που καθορίζονται στην εταιρική σχέση για την προσχώρηση,ΑΠΟΦΑΣΙΖΕΙ:Άρθρο 1Σύμφωνα με το άρθρο 2 του κανονισμού (ΕΚ) αριθ. 622/98 οι αρχές, οι προτεραιότητες, οι ενδιάμεσοι στόχοι και οι προϋποθέσεις που περιέχονται στην εταιρική σχέση για την προσχώρηση της Δημοκρατίας της Σλοβακίας καθορίζονται στο συνημμένο παράρτημα, το οποίο αποτελεί αναπόσπαστο μέρος της παρούσας απόφασης.Άρθρο 2Η εφαρμογή της εταιρικής σχέσης για την προσχώρηση θα εξετάζεται στο πλαίσιο των οργάνων της ευρωπαϊκής συμφωνίας, καθώς και των κατάλληλων οργάνων του Συμβουλίου, στα οποία η Επιτροπή θα υποβάλλει τακτικά σχετικές εκθέσεις.Άρθρο 3Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 6 Δεκεμβρίου 1999.Για το ΣυμβούλιοΟ ΠρόεδροςT. HALONEN(1) ΕΕ L 85 της 20.3.1999, σ. 1.ΠΑΡΑΡΤΗΜΑΣΛΟΒΑΚΙΑ: ΕΤΑΙΡΙΚΗ ΣΧΕΣΗ ΓΙΑ ΤΗΝ ΠΡΟΣΧΩΡΗΣΗ ΓΙΑ ΤΟ 19991. ΣΤΟΧΟΙΣκοπός της εταιρικής σχέσης για την προσχώρηση είναι η ένταξη σε ένα ενιαίο πλαίσιο των τομέων προτεραιότητας όπου απαιτείται περαιτέρω προσπάθεια, οι οποίοι καθορίστηκαν στην περιοδική έκθεση της Επιτροπής για το 1999 σχετικά με την πρόοδο της Σλοβακίας για την προσχώρησή της στην Ευρωπαϊκή Ένωση, σχετικά με τα δημοσιονομικά μέσα που είναι διαθέσιμα για να βοηθηθεί η Σλοβακία ούτως ώστε να τηρήσει τις προτεραιότητες αυτές και σχετικά με τους όρους που ισχύουν για την παροχή της εν λόγω βοήθειας. Η εταιρική σχέση για την προσχώρηση αποτελεί τη βάση ενός αριθμού μέσων πολιτικής που μπορούν να χρησιμοποιηθούν για να βοηθηθούν οι υποψήφιες χώρες να προετοιμαστούν για την προσχώρηση. Στα εν λόγω μέσα περιλαμβάνονται, μεταξύ άλλων, το αναθεωρημένο εθνικό πρόγραμμα για την υιοθέτηση του κεκτημένου, η κοινή αξιολόγηση των μεσοπρόθεσμων προτεραιοτήτων της οικονομικής πολιτικής, η συνθήκη κατά του οργανωμένου εγκλήματος, καθώς και τα εθνικά αναπτυξιακά σχέδια που είναι αναγκαία για τη συμμετοχή στα διαρθρωτικά ταμεία μετά την προσχώρηση και για την εφαρμογή του Ispa και του Sapard πριν από την προσχώρηση. Καθένα από αυτά τα μέσα είναι διαφορετικής φύσης και προπαρασκευάζεται και εφαρμόζεται βάσει ειδικών διαδικασιών. Οι διαδικασίες αυτές δεν αποτελούν αναπόσπαστο τμήμα της εταιρικής σχέσης, αλλά οι προτεραιότητες που περιλαμβάνουν θα είναι συμβατές με αυτήν.2. ΑΡΧΕΣΟι κυριότεροι τομείς προτεραιοτήτων που έχουν επισημανθεί για κάθε υποψήφια χώρα αφορούν την ικανότητά της να ανταποκριθεί στα κριτήρια της Κοπεγχάγης, τα οποία αναφέρουν ότι η ιδιότητα του μέλους προϋποθέτει τα ακόλουθα:- η υποψήφια χώρα να έχει επιτύχει θεσμική σταθερότητα που να εγγυάται τη λειτουργία του δημοκρατικού πολιτεύματος, την έννομη τάξη, τα ανθρώπινα δικαιώματα καθώς και το σεβασμό και την προστασία των μειονοτήτων,- εγκαθίδρυση και ομαλή λειτουργία της ελεύθερης οικονομίας καθώς και η ικανότητα αντιμετώπισης των ανταγωνιστικών πιέσεων και των δυνάμεων της αγοράς που υφίστανται στο εσωτερικό της Ένωσης,- ικανότητα ανάληψης των υποχρεώσεων του πλήρους μέλους, συμπεριλαμβανομένης της τήρησης των κριτηρίων της πολιτικής, οικονομικής και νομισματικής ένωσης.Κατά τη σύνοδο της Μαδρίτης, το Ευρωπαϊκό Συμβούλιο τόνισε την ανάγκη οι υποψήφιες χώρες να προσαρμόσουν τις διοικητικές τους δομές προκειμένου να εξασφαλιστεί η αρμονική λειτουργία των κοινοτικών πολιτικών μετά την προσχώρηση και, στη σύνοδο του Λουξεμβούργου, τόνισε ότι η ανάγκη ενσωμάτωσης του κεκτημένου στην εθνική νομοθεσία είναι αναγκαία αλλά όχι από μόνη της επαρκής· απαιτείται και η εφαρμογή του κεκτημένου στην πράξη.3. ΠΡΟΤΕΡΑΙΟΤΗΤΕΣ ΚΑΙ ΕΝΔΙΑΜΕΣΟΙ ΣΤΟΧΟΙΟι περιοδικές εκθέσεις της Επιτροπής καθώς και η εξέτασή τους από το Συμβούλιο έδειξαν την έκταση των προσπαθειών που απομένει να γίνουν σε ορισμένους τομείς ούτως ώστε τα υποψήφια κράτη να προετοιμαστούν για την προσχώρηση. Η κατάσταση αυτή απαιτεί τον καθορισμό ενδιάμεσων σταδίων όσον αφορά τις προτεραιότητες, καθένα από τα οποία πρέπει να συνοδεύεται από συγκεκριμένους στόχους που πρέπει να καθοριστούν σε συνεργασία με τα υποψήφια κράτη και που από την επίτευξή τους θα εξαρτηθεί η έκταση της βοήθειας που θα χορηγηθεί, καθώς και η πρόοδος των ήδη διεξαγόμενων διαπραγματεύσεων με ορισμένες χώρες ή η έναρξη νέων διαπραγματεύσεων με τις υπόλοιπες. Οι προτεραιότητες και οι ενδιάμεσοι στόχοι που περιλαμβάνονται στις αναθεωρημένες εταιρικές σχέσεις για την προσχώρηση χωρίζονται, με τη σειρά τους, σε δύο ομάδες: σε βραχυπρόθεσμες και σε μεσοπρόθεσμες. Οι βραχυπρόθεσμες έχουν επιλεγεί βάσει του ότι, ρεαλιστικά, μπορεί να αναμένεται ότι η Σλοβακία θα είναι σε θέση να τις εκπληρώσει ή να επιτελέσει ουσιαστική πρόοδο προς την κατεύθυνση της εκπλήρωσής τους έως τα τέλη του 2000. Οι μεσοπρόθεσμες προτεραιότητες πιστεύεται ότι θα απαιτήσουν περισσότερο από ένα έτος για να τηρηθούν, αν και οι εργασίες για την τήρησή τους θα πρέπει, εφόσον είναι δυνατόν, να αρχίσουν κατά τη διάρκεια του 2000. Η πρόοδος που σημειώθηκε σχετικά με την επίτευξη των προτεραιοτήτων της εταιρικής σχέσης για την προσχώρηση του 1998 αξιολογείται στην περιοδική έκθεση για το 1999. Βάσει της αξιολόγησης αυτής διατυπώθηκαν οι προτεραιότητες στο πλαίσιο της τρέχουσας εταιρικής σχέσης.Η Σλοβακία υπέβαλε μια αναθεωρημένη μορφή του εθνικού της προγράμματος για την υιοθέτηση του κεκτημένου (ΕΠΥΚ) στις 28 Μαΐου 1999. Στο πρόγραμμα αυτό καθορίζεται χρονοδιάγραμμα τήρησης των προτεραιοτήτων και εκπλήρωσης των ενδιαμέσων στόχων, βασισμένο στην πρώτη εταιρική σχέση για την προσχώρηση καθώς και οι αναγκαίες διοικητικές δομές και οι αναγκαίοι δημοσιονομικοί πόροι.Η εταιρική σχέση για την προσχώρηση καθορίζει τους τομείς προτεραιότητας για την προετοιμασία προσχώρησης της Σλοβακίας. Η Σλοβακία οφείλει, εντούτοις, να αντιμετωπίσει όλα τα θέματα που εντοπίζονται στην περιοδική έκθεση. Η Σλοβακία πρέπει, ακόμη, να εκπληρώσει όλες τις δεσμεύσεις για προσέγγιση των νομοθεσιών και για εφαρμογή του κεκτημένου που ανέλαβε βάσει της ευρωπαϊκής συμφωνίας, της αναλυτικής εξέτασης και της διαδικασίας των διαπραγματεύσεων. Θα πρέπει, ακόμη, να τονιστεί ότι η ενσωμάτωση του κεκτημένου στην εθνική νομοθεσία δεν είναι καθαυτή επαρκής· είναι, ακόμη, αναγκαίο να διασφαλιστεί ότι αυτό πράγματι εφαρμόζεται βάσει προδιαγραφών ίδιων με εκείνες που ισχύουν στην Ένωση. Σε όλους τους τομείς που απαριθμούνται κατωτέρω, είναι αναγκαίο να εφαρμοστεί αξιόπιστα και αποτελεσματικά το κεκτημένο.Με βάση την ανάλυση της περιοδικής έκθεσης της Επιτροπής, προσδιορίστηκαν οι ακόλουθες βραχυπρόθεσμες και μεσοπρόθεσμες προτεραιότητες και ενδιάμεσοι στόχοι για την Σλοβακία.3.1. Βραχυπρόθεσμες προτεραιότητες (2000)Πολιτικά κριτήρια- βελτίωση της κατάστασης των Ρομ μέσω ενισχυμένης εφαρμογής μέτρων, συμπεριλαμβανομένης της εξασφάλισης της αναγκαίας χρηματοδοτικής στήριξης σε εθνικό και τοπικό επίπεδο, τα οποία αποσκοπούν κυρίως στην καταπολέμηση των διακρίσεων (και στη δημόσια διοίκηση), ενίσχυση των ευκαιριών για απασχόληση και βελτίωση της πρόσβασης στην εκπαίδευση· παροχή κατάλληλης χρηματοδοτικής στήριξης.Οικονομικά κριτήρια- αποκατάσταση της μακροοικονομικής σταθερότητας,- προώθηση της ανταγωνιστικότητας, μέσω της αναδιάρθρωσης επιχειρήσεων με βάση την οικονομία αγοράς, στον τομέα, ιδίως, των βαριών βιομηχανιών υψηλής εντάσεως ενέργειας, με παράλληλη διαφανή μεταρρύθμιση του χρηματοπιστωτικού τομέα, συμπεριλαμβανομένης της ιδιωτικοποίησης τριών σημαντικών τραπεζών και μιας ασφαλιστικής εταιρείας, καθώς και μηχανισμών είσπραξης επισφαλών χρεών,- λήψη μέτρων για την ενίσχυση των εγχώριων και των ξένων επενδύσεων, συμπεριλαμβανομένων των μικρομεσαίων επιχειρήσεων, μέσω ιδίως της απλούστευσης των νομικών και διοικητικών διαδικασιών,- βελτίωση των πτωχευτικών διαδικασιών και εκσυγχρονισμός της εφαρμογής τους.Εσωτερική αγορά- δημόσιες συμβάσεις: ίδρυση υπηρεσίας δημοσίων συμβάσεων· καθιέρωση διαδικασιών επιτήρησης, παραλείψεων και καταγγελιών,- δικαιώματα πνευματικής και βιομηχανικής ιδιοκτησίας: ευθυγράμμιση και εφαρμογή της νομοθεσίας για τα εμπορικά σήματα, τα δικαιώματα πνευματικής ιδιοκτησίας και τα συγγενή δικαιώματα· ενίσχυση του διοικητικού δυναμικού και της καταπολέμησης των παραποιήσεων/απομιμήσεων, με ενίσχυση ιδίως των συνοριακών ελέγχων,- ελεύθερη κυκλοφορία εμπορευμάτων: εφαρμογή του νόμου περί τεχνικών προδιαγραφών του προϊόντος και περί διαπίστωσης της συμμόρφωσης· έναρξη της ευθυγράμμισης προς τις οδηγίες νέας προσέγγισης· συνέχιση της ευθυγράμμισης στους τομείς που καλύπτονται από τη νομοθεσία για συγκεκριμένα προϊόντα· θέσπιση βασικής νομοθεσίας στον τομέα των χημικών προϊόντων· επιτάχυνση της υιοθέτησης των προτύπων ΕΝ· δημιουργία ανεξάρτητων δομών τυποποίησης και διαπίστευσης.- ελεύθερη κυκλοφορία κεφαλαίων: ευθυγράμμιση της νομοθεσίας για τις άμεσες επενδύσεις στους τομείς που υποβάλλονται ακόμη σε περιορισμούς και σταδιακή άρση των περιορισμών στις επενδύσεις θεσμικών επενδυτών.- χρηματοπιστωτικές υπηρεσίες: ενίσχυση και συντονισμός των διαδικασιών και των οργάνων εποπτείας,- ανταγωνισμός: εφαρμογή του νέου νόμου περί κρατικών ενισχύσεων· παροχή κατάλληλων πόρων για την αρχή εποπτείας των κρατικών ενισχύσεων· ολοκλήρωση της κατάρτισης καταλόγου κρατικών ενισχύσεων· συνέχιση της εκπόνησης ετησίων εκθέσεων για τις κρατικές ενισχύσεις,- τηλεπικοινωνίες: θέσπιση νόμου για τις τηλεπικοινωνίες και ίδρυση ανεξάρτητης εθνικής κανονιστικής αρχής· ολοκλήρωση του διαχωρισμού της κανονιστικής λειτουργίας από τη λειτουργία της ιδιοκτησίας,- οπτικοακουστικός τομέας: ολοκλήρωση της ευθυγράμμισης της νομοθεσίας,- φορολογία: ευθυγράμμιση του επιπέδου της φορολογητέας βάσης και των συντελεστών ειδικών φόρων κατανάλωσης για τα πετρελαιοειδή, καθώς και του πεδίου εφαρμογής του μειωμένου συντελεστή ΦΠΑ· κατάρτιση χρονοδιαγράμματος για περαιτέρω ευθυγράμμιση των ειδικών φόρων κατανάλωσης· διασφάλιση της συμφωνίας των νέων φορολογικών μέτρων προς τις αρχές του κώδικα δεοντολογίας για τη φορολόγηση των επιχειρήσεων,- τελωνεία: ενίσχυση των ελέγχων στα σύνορα.Γεωργία- συνέχιση της ευθυγράμμισης της νομοθεσίας στον κτηνιατρικό και φυτοϋγειονομικό τομέα και αναβάθμιση των διατάξεων ελέγχου, ιδίως στα μελλοντικά εξωτερικά σύνορα,- δημιουργία μητρώου αμπελοκαλλιεργειών.Ενέργεια- εκπόνηση σχεδίου παροπλισμού για την εφαρμογή της κυβερνητικής απόφασης περί παύσης λειτουργίας των πυρηνικών αντιδραστήρων του σταθμού Bohunice V1,- εφαρμογή ενεργειακής στρατηγικής με ιδιαίτερη έμφαση στην ενεργειακή αποδοτικότητα, επανεξέταση των προβλέψεων για την ενεργειακή ζήτηση, βάσει ρεαλιστικότερων υποθέσεων σχετικά με την ανάπτυξη και την ενεργειακή κατανάλωση,- συνέχιση της διασφάλισης υψηλών επιπέδων πυρηνικής ασφάλειας στους σταθμούς πυρηνικής ενέργειας Bohunice V2 και Mochovce.Απασχόληση και κοινωνικές υποθέσεις- εφαρμογή της νομοθεσίας στον τομέα της υγιεινής και της ασφάλειας της εργασίας,- στήριξη των προσπαθειών των κοινωνικών εταίρων για εξασφάλιση των ικανοτήτων ανάπτυξης και εφαρμογής του κεκτημένου, κυρίως μέσω διμερούς κοινωνικού διαλόγου,- προετοιμασία εθνικής στρατηγικής για την απασχόληση, ενόψει της προσεχούς συμμετοχής στην ευρωπαϊκή στρατηγική για την απασχόληση, μέσω της έναρξης κοινής εξέτασης της απασχόλησης.Περιβάλλον- ανάπτυξη εμπεριστατωμένης και ρεαλιστικής στρατηγικής προσέγγισης,- επιτάχυνση της μεταφοράς στην εθνική νομοθεσία και εφαρμογή της νομοθεσίας-πλαίσιο στους τομείς της ποιότητας των υδάτων, της διαχείρισης αποβλήτων, του ολοκληρωμένου ελέγχου πρόληψης της ρύπανσης, της προστασίας της φύσης και της ποιότητας του ατμοσφαιρικού αέρα,- ανάπτυξη σχεδίου για χρηματοδότηση επενδύσεων που βασίζονται σε προγράμματα εφαρμογής ειδικών οδηγιών, σε εκτιμήσεις του κόστους ευθυγράμμισης και ρεαλιστικούς πόρους δημόσιας και ιδιωτικής χρηματοδότησης σε ετήσια βάση, και ειδικότερα στους τομείς του ατμοσφαιρικού αέρα, των υδάτων, της διαχείρισης αποβλήτων και του ελέγχου βιομηχανικής ρύπανσης,- πλήρης μεταφορά στην εθνική νομοθεσία και εφαρμογή της οδηγίας για την αξιολόγηση των περιβαλλοντικών επιπτώσεων.Δικαιοσύνη και εσωτερικές υποθέσεις- βελτίωση της καταπολέμησης του οργανωμένου εγκλήματος και της παράνομης μετανάστευσης (ιδίως μέσω της καθιέρωσης αυτοκόλλητων θεωρήσεων), ώστε να επιτραπεί η πλήρης συμμετοχή στο Σύστημα Πληροφοριών "Σένγκεν",- κύρωση της ευρωπαϊκής σύμβασης για το ξέπλυμα χρήματος, της ευρωπαϊκής σύμβασης ποινικού δικαίου περί δωροδοκίας και της Σύμβασης του ΟΟΣΑ για τη δωροδοκία,- ευθυγράμμιση του ποινικού κώδικα προς το κεκτημένο στον τομέα της καταπολέμησης του οργανωμένου εγκλήματος και της απάτης,- βελτίωση της νομοθεσίας για το άσυλο (ιδίως κατάργηση της 24ωρης προθεσμίας) και δημιουργία ανεξάρτητου δευτεροβάθμιου οργάνου για τις διαδικασίες ασύλου,- κύρωση της ευρωπαϊκής σύμβασης για το ξέπλυμα χρήματος και την ενίσχυση της ικανότητας αντιμετώπισης της νομιμοποίησης προσόδων από παράνομες δραστηριότητες.Ενίσχυση του διοικητικού και δικαστικού δυναμικού, συμπεριλαμβανομένης της διαχείρισης και του ελέγχου των κεφαλαίων της Ευρωπαϊκής Ένωσης- θέσπιση νόμου για τη δημόσια διοίκηση και έναρξη εφαρμογής της στρατηγικής για τη μεταρρύθμιση της δημόσιας διοίκησης,- Ρhare(1), IPEP(2) και Sapard(3): περαιτέρω ανάπτυξη του Εθνικού Σχεδίου Ανάπτυξης και του Σχεδίου Αγροτικής Ανάπτυξης· θέσπιση του νομοθετικού, διοικητικού και δημοσιονομικού πλαισίου (εγχειρίδιο ελέγχων και αλληλουχία παρακολούθησης) για τον προγραμματισμό και τη διαχείριση των IPEP και Sapard, και συμπεριλαμβανομένης της καθιέρωσης αξιολογήσεων των περιβαλλοντικών επιπτώσεων, καθώς και κανόνων περί δημοσίων συμβάσεων σύμφωνων με την Ευρωπαϊκή Ένωση για τα προγράμματα που συγχρηματοδοτούν τα κοινοτικά ταμεία· δημιουργία λειτουργικού φορέα πληρωμών για το Sapard,- ολοκλήρωση του νομοθετικού πλαισίου για τον εσωτερικό και εξωτερικό δημοστονομικό έλεγχο· δημιουργία κεντρικού οργανισμού στο πλαίσιο της κυβέρνησης για την εναρμόνιση της λειτουργίας εσωτερικού ελέγχου· δημιουργία μονάδων εσωτερικού ελέγχου σε κέντρα δαπανών,- καθιέρωση "λειτουργικής ανεξαρτησίας" των εθνικών ελεγκτών εσωτερικού ελέγχου τόσο σε κεντρικό όσο και σε αποκεντρωμένο επίπεδο, συμπεριλαμβανομένου του εκ των προτέρων δημοσιονομικού ελέγχου,- ενίσχυση της ανεξαρτησίας της δικαστικής εξουσίας, ιδίως τροποποίηση του συντάγματος σχετικά με το σύστημα διορισμών και τη δοκιμαστική περίοδο των δικαστών.3.2. Μεσοπρόθεσμη προοπτικήΠολιτικά κριτήρια- συνέχιση της εφαρμογής της νομοθεσίας για τις γλώσσες των μειονοτήτων και προστασία της χρήσης των μειονοτικών γλωσσών στους τομείς της εκπαίδευσης, του πολιτισμού και των μέσων μαζικής ενημέρωσης, συμπεριλαμβανομένης της θέσπισης της αναγκαίας σχετικής νομοθεσίας,- ενίσχυση των πολιτικών και των δημοσιονομικών μέσων, σε εθνικό και τοπικό επίπεδο, προκειμένου να συνεχιστεί η βελτίωση της κατάστασης των Ρομ (ιδίως μέσω της καταπολέμησης των διακρίσεων και εκτεταμένης πρόσβασης στην εκπαίδευση και την απασχόληση).Οικονομικά κριτήρια- προώθηση της ανταγωνιστικότητας του ιδιωτικού τομέα, συμπεριλαμβανομένων των μικρομεσαίων επιχειρήσεων,- ολοκλήρωση της διαδικασίας ιδιωτικοποιήσεων,- ελευθέρωση των τιμών και των ενοικίων που εξακολουθούν να υπόκεινται σε κρατικό έλεγχο,- θέσπιση διαδικασίας ετήσιας φορολογικής επιθεώρησης με σκοπό την εκπόνηση εκθέσεων, την παρακολούθηση και τον έλεγχο των δημοσίων οικονομικών, ειδικότερα των φορολογικών θέσεων, σύμφωνα με τις διαδικασίες της Ευρωπαϊκής Ένωσης,- συνέχιση της χρηματοδοτικής μεταρρύθμισης του τομέα κοινωνικών ασφαλίσεων.Εσωτερική αγορά- προστασία δεδομένων: ολοκλήρωση της ευθυγράμμισης,- ελεύθερη κυκλοφορία εμπορευμάτων: ολοκλήρωση της υιοθέτησης των προτύπων ΕΝ· ολοκλήρωση της ευθυγράμμισης της τομεακής νομοθεσίας· αναβάθμιση στα επίπεδα της Ευρωπαϊκής Ένωσης των φορέων επιτήρησης και διαπίστωσης της συμμόρφωσης καθώς και των μηχανισμών εφαρμογής σε τομείς που καλύπτονται από τη νομοθεσία για συγκεκριμένα προϊόντα,- ελεύθερη κυκλοφορία κεφαλαίων: ευθυγράμμιση της νομοθεσίας για την απόκτηση ακίνητης περιουσίας από υπηκόους της Ευρωπαϊκής Ένωσης,- ελεύθερη κυκλοφορία υπηρεσιών: ολοκλήρωση της ευθυγράμμισης και εφαρμογή οδηγιών για τις υπηρεσίες στον τραπεζικό, ασφαλιστικό, επενδυτικό τομέα και στις αγορές κινητών αξιών,- ελεύθερη κυκλοφορία προσώπων: ολοκλήρωση της ευθυγράμμισης σχετικά με την αμοιβαία αναγνώριση διπλωμάτων,- ανταγωνισμός: ολοκλήρωση της ευθυγράμμισης της νομοθεσίας· ενίσχυση των αρχών που είναι επιφορτισμένες με τις κρατικές ενισχύσεις και την αντιμετώπιση μονοπωλίων και των σχετικών διαδικασιών· βελτίωση της διαφάνειας, της ροής πληροφοριών, του συντονισμού και της κατάρτισης σε όλα τα επίπεδα της διοίκησης,- τηλεπικοινωνίες: ενίσχυση της ανεξάρτητης εθνικής κανονιστικής αρχής,- φορολογία: ολοκλήρωση της ευθυγράμμισης με το φορολογικό κεκτημένο, συμπεριλαμβανομένου του μεταβατικού καθεστώτος της Κοινότητας για τον ΦΠΑ· επανεξέταση των υφισταμένων νόμων και διασφάλιση της συμφωνίας προς τις αρχές του κώδικα δεοντολογίας για τη φορολόγηση των επιχειρήσεων· ενίσχυση των διοικητικών αρμοδιοτήτων και των διαδικασιών ελέγχου, συμπεριλαμβανομένης της διοικητικής συνεργασίας και της αμοιβαίας συνδρομής,- προστασία των καταναλωτών: συνέχιση της ενθυγράμμισης και ενίσχυση των αρχών εποπτείας της αγοράς και επιβολής του νόμου,- τελωνεία: ενίσχυση της τελωνειακής υπηρεσίας, ιδίως, με αύξηση της διαχειριστικής ικανότητας των τελωνείων στα σύνορα και όσον αφορά την επιβολή ειδικών φόρων κατανάλωσης.Γεωργία- ενίσχυση των μηχανισμών διαχείρισης της κοινής γεωργικής πολιτικής και των διοικητικών διαρθρώσεων (παρακολούθηση των γεωργικών αγορών και εφαρμογή μέτρων διαρθρωτικής και αγροτικής ανάπτυξης, δημιουργία φορέων και μηχανισμών ελέγχου),- συνέχιση της αναδιάρθρωσης του τομέα γεωργικών προϊόντων διατροφής· ενίσχυση των υπηρεσιών ελέγχου τροφίμων,- ολοκλήρωση του συστήματος αναγνώρισης ζώων· εφαρμογή συστήματος ποιοτικού ελέγχου (ανάλυση κινδύνων σε σημαντικά σημεία ελέγχου), επεξεργασία ζωικών αποβλήτων, εκσυγχρονισμός των εγκαταστάσεων επεξεργασίας κρέατος και γαλακτοκομικών προϊόντων, προγράμματα ελέγχου των καταλοίπων και των ζωονόσων, ολοκλήρωση των συστημάτων εποπτείας των μελλοντικών εξωτερικών συνόρων.Ενέργεια- περαιτέρω βελτίωση της ενεργειακής αποδοτικότητας,- προετοιμασία για την εσωτερική αγορά ενέργειας, ιδίως όσον αφορά τις οδηγίες στον τομέα του ηλεκτρικού ρεύματος και του φυσικού αερίου (συμπερλαμβανομένης της προσαρμογής των τιμών της ενέργειας στα επίπεδα κόστους και της δημιουργίας κανονιστικού φορέα),- ευθυγράμμιση των απαιτήσεων τήρησης αποθεμάτων πετρελαίου,- ολοκλήρωση των προγραμμάτων αναβάθμισης της ασφάλειας στους σταθμούς πυρηνικής ενέργειας Bohunice V2 και Mochovce,- προετοιμασία και εφαρμογή του συνολικού σχεδιασμού και των αδειών για τον παροπλισμό του σταθμού πυρηνικής ενέργειας Bohunice V1,- ενίσχυση των κανονιστικών διαρθρώσεων για την πυρηνική ασφάλεια και την προστασία από ακτινοβολίες.Μεταφορές- ενθυγράμμιση της νομοθεσίας για τις οδικές μεταφορές (πρόσβαση στην αγορά, οδική ασφάλεια, κανόνες για τα επικίνδυνα εμπορεύματα και φορολογία), την αεροπορία (ειδικότερα, διαχείριση της ασφάλειας των πτήσεων και του ελέγχου εναέριας κυκλοφορίας), τις σιδηροδρομικές μεταφορές και τις μεταφορές μέσω εσωτερικών πλωτών οδών (τεχνικές προδιαγραφές πλοίων).Απασχόληση και κοινωνικές υποθέσεις- μεταφορά στην εθνική νομοθεσία και εφαρμογή της νομοθεσίας της Ευρωπαϊκής Ένωσης στον τομέα της υγιεινής και της ασφάλειας της εργασίας (συμπεριλαμβανομένης της οδηγίας-πλαίσιο), του εργατικού δικαίου, της ίσης μεταχείρισης ανδρών και γυναικών και της δημόσιας υγείας· ενίσχυση των σχετικών διοικητικών δομών και των μηχανισμών που απαιτούνται για τον συντονισμό της κοινωνικής ασφάλισης,- δημιουργία ανεξάρτητου ταμείου εγγυήσεων υπέρ των υπαλλήλων για την αντιμετώπιση των περιπτώσεων αφερεγγυότητας των εργοδοτών.Οικονομική και κοινωνική συνοχή- ανάπτυξη εθνικής πολιτικής για οικονομική και κοινωνική συνοχή προετοιμασία για την εφαρμογή προγραμμάτων περιφερειακής ανάπτυξης, καθώς και πρωτοβουλιών της Κοινότητας· βελτίωση των διοικητικών δομών και διευκρίνιση αρμοδιοτήτων επί θεμάτων περιφερειακής πολιτικής· οργάνωση του δημοσιονομικού συστήματος και των διαδικασιών του σύμφωνα με τα πρότυπα των διαρθρωτικών ταμείων, συμπεριλαμβανομένης της εκτίμησης και της αξιολόγησης.Περιβάλλον- συνέχιση και ολοκλήρωση της μεταφοράς στο εθνικό δίκαιο και της εφαρμογής της νομοθεσίας-πλαίσιο, καθώς και κάθε άλλης εναπομένουσας τομεακής νομοθεσίας,- ενίσχυση των ικανοτήτων παρακολούθησης και ελέγχου της εφαρμογής από το υπουργείο, σε περιφερειακό και τοπικό επίπεδο· ενίσχυση της Επιθεώρησης Περιβάλλοντος,- ενσωμάτωση των αρχών της αειφόρου ανάπτυξης στον καθορισμό και την εφαρμογή όλων των άλλων τομεακών πολιτικών.Δικαιοσύνη και εσωτερικές υποθέσεις- αναβάθμιση των οργάνων επιβολής του νόμου και της δικαιοσύνης (προσωπικό, κατάρτιση και εξοπλισμός), ιδίως όσον αφορά τους ελέγχους στα σύνορα και την παράνομη μετανάστευση, ώστε να επιτραπεί η πλήρης συμμετοχή στο Σύστημα Πληροφοριών "Σένγκεν"· συνέχιση της καταπολέμησης του οργανωμένου εγκλήματος, της εμπορίας γυναικών και παιδιών, του λαθρεμπορίου ναρκωτικών και της δωροδοκίας· διασφάλιση καλύτερου συντονισμού μεταξύ των οργάνων επιβολής του νόμου,- συνέχιση της προοδευτικής ευθυγράμμισης της νομοθεσίας και της πρακτικής θεωρήσεων με τα ισχύοντα στην Ευρωπαϊκή Ένωση.Ενίσχυση του διοικητικού και δικαστικού δυναμικού, συμπεριλαμβανομένης της διαχείρισης και του ελέγχου των κεφαλαίων της Ευρωπαϊκής Ένωσης- ενίσχυση των λειτουργιών δημόσιου, δημοσιονομικού και εσωτερικού ελέγχου, του Ανωτάτου Ελεγκτικού Συνεδρίου, μέσω της εξασφάλισης κατάλληλου προσωπικού, κατάρτισης και εξοπλισμού,- ενίσχυση των στατιστικών ικανοτήτων.4. ΠΡΟΓΡΑΜΜΑΤΙΣΜΟΣΟι πιστώσεις του προγράμματος Phare για την περίοδο 1995-1999 ανήλθαν συνολικά σε 251 εκατομμύρια ευρώ. Βάσει της συμφωνίας που επήλθε κατά το Ευρωπαϊκό Συμβούλιο του Βερολίνου, στις 24 και 25 Μαρτίου 1999, η χρηματοδοτική βοήθεια προς τις υποψήφιες χώρες για την περίοδο 2000-2006 θα περιλαμβάνει ακόμη ενίσχυση για τα προενταξιακά μέτρα σχετικά με τη γεωργία και την αγροτική ανάπτυξη βάσει του προενταξιακού μέσου Sapard [κανονισμός (ΕΚ) αριθ. 1268/1999 του Συμβουλίου (ΕΕ L 161 της 26.6.1999, σ. 87)] και το διαρθρωτικό μέσο ΙSPA [κανονισμός (ΕΚ) αριθ. 1267/1999 του Συμβουλίου (ΕL 161 της 26.6.1999, σ. 73)], το οποίο για την προενταξιακή περίοδο θα δίνει προτεραιότητα σε μέτρα παρόμοια με εκείνα που θεσπίζει το ταμείο συνοχής. Στο πλαίσιο των συγκεκριμένων εθνικών χορηγήσεων, η Σλοβακία μπορεί επίσης να χρηματοδοτήσει μέρος της συμμετοχής της σε κοινοτικά προγράμματα, συμπεριλαμβανομένου του πέμπτου προγράμματος πλαισίου για την ανάπτυξη της έρευνας και της τεχνολογίας. Επιπλέον, η Σλοβακία θα έχει πρόσβαση στη χρηματοδότηση από πολυκρατικά προγράμματα που έχουν άμεση σχέση με το κεκτημένο. Η συμμετοχή στη χρηματοδότηση κάθε υποψήφιας χώρας απαιτείται συστηματικά για κάθε επενδυτικό σχέδιο. Η Επιτροπή συνεργάζεται από το 1998 με την Ευρωπαϊκή Τράπεζα Επενδύσεων και με διεθνή χρηματοπιστωτικά ιδρύματα και, ιδίως, την Ευρωπαϊκή Τράπεζα Ανοικοδόμησης και Ανάπτυξης και την Παγκόσμια Τράπεζα, προκειμένου να διευκολυνθεί η συγχρηματοδότηση των σχεδίων που σχετίζονται με προενταξιακές προτεραιότητες.5. ΠΡΟΫΠΟΘΕΣΕΙΣΗ κοινοτική βοήθεια για τη χρηματοδότηση σχεδίων μέσω των τριών προενταξιακών μέσων Phare, Ispa και Sapard προϋποθέτει την τήρηση, εκ μέρους της Σλοβακίας, των υποχρεώσεων που απορρέουν από την ευρωπαϊκή συμφωνία, την περαιτέρω πρόοδο προς την κατεύθυνση της εκπλήρωσης των κριτηρίων της Κοπεγχάγης και, ιδίως, την πρόοδο όσον αφορά την τήρηση των ειδικών κριτηρίων που καθορίζονται στην παρούσα εταιρική σχέση για την προσχώρηση το 2000. Η μη τήρηση αυτών των γενικών προϋποθέσεων θα μπορούσε να ωθήσει το Συμβούλιο να αποφασίσει την αναστολή της χρηματοδοτικής βοήθειας βάσει του άρθρου 4 του κανονισμού (ΕΚ) αριθ. 622/98.6. ΠΑΡΑΚΟΛΟΥΘΗΣΗΗ εφαρμογή της εταιρικής σχέσης για την προσχώρηση παρακολουθείται στο πλαίσιο της ευρωπαϊκής συμφωνίας. Όπως τονίστηκε κατά το Ευρωπαϊκό Συμβούλιο του Λουξεμβούργου, η ευρωπαϊκή συμφωνία εξακολουθεί να αποτελεί το πλαίσιο εντός του οποίου μπορεί να εξεταστεί η θέσπιση του κεκτημένου βάσει της ιδίας διαδικασίας και ανεξάρτητα από το αν έχουν αρχίσει ή όχι οι διαπραγματεύσεις. Οι ουσιαστικής σημασίας τομείς της εταιρικής σχέσης για την προσχώρηση συζητούνται στις κατάλληλες υποεπιτροπές. Η επιτροπή σύνδεσης συζητεί τις γενικές εξελίξεις, τις επιτελούμενες προόδους και τα προβλήματα που ανακύπτουν όσον αφορά την τήρηση των προτεραιοτήτων και την επίτευξη των ενδιαμέσων στόχων, καθώς και ειδικότερα θέματα που παραπέμπουν σ' αυτήν οι υποεπιτροπές.Η επιτροπή διαχείρισης του Phare μεριμνά ώστε οι χρηματοδοτικές αποφάσεις που λαμβάνονται βάσει των τριών προενταξιακών μέσων, δηλαδή του Phare, του Ispa και του Sapard να είναι συμβατές μεταξύ τους καθώς και με τις εταιρικές σχέσεις για την προσχώρηση, όπως προβλέπεται στον συντονιστικό κανονισμό [κανονισμός (ΕΚ) αριθ. 1266/1999 του Συμβουλίου (ΕΕ L 161 της 26.6.1999, σ. 68)].Η εταιρική σχέση για την προσχώρηση θα υποστεί τις τροποποιήσεις που θα καταστούν αναγκαίες, σύμφωνα με το άρθρο 2 του κανονισμού (ΕΚ) αριθ. 622/98.(1) Ρhare: Πρόγραμμα δράσης για την παροχή βοήθειας στην Πολωνία και την Ουγγαρία.(2) Ipep: Μέσο προενταξιακών διαρθρωτικών πολιτικών·(3) Sapard: Ειδικό ενταξιακό πρόγραμμα για τη γεωργία και την αγροτική ανάπτυξη.